
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	                                                      Bucureşti, 18.02.2009
                                                      PL-x  14/2009


RAPORT

                  asupra proiectului de Lege privind aprobarea Ordonanţei de urgenţă a Guvernului nr.195/2008 pentru modificarea şi completarea unor acte normative din domeniul justiţiei

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.195/2008 pentru modificarea şi completarea unor acte normative din domeniul justiţiei, transmis cu adresa nr. PL-x 14 din 2 februarie 2009, înregistrată sub nr. 31/82 din 3 februarie 2009.    
Potrivit prevederilor art. 75 din Constituţia României, republicată şi ale art.92 alin. (8) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este primă Cameră sesizată.

Consiliul Legislativ a avizat favorabil proiectul de ordonanţă de urgenţă, cu unele observaţii şi propuneri, conform avizului nr.1530 din 28 noiembrie 2008.

Comisia pentru muncă şi protecţie socială a avizat favorabil proiectul de lege, conform avizului nr. 27/43 din 9 februarie 2009.

Consiliul Superior al Magistraturii, conforma avizului nr. 4/4494/1154 din 17 februarie 2009, a avizat favorabil proiectul de lege cu o observaţii şi propuneri. 

Iniţiativa legislativă supusă dezbaterii are ca obiect de reglementare modificarea şi completarea unui număr de patru acte normative din domeniul justiţiei, respectiv : Legea nr. 303/2004 privind statutul judecătorilor şi procurorilor, Legea nr.317/2004 privind Consiliul Superior al Magistraturii, Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi  Ordonanţa Guvernului nr. 8/2007 privind salarizarea personalului auxiliar din cadrul instanţelor judecătoreşti şi aii parchetelor de pe lângă acestea, precum şi din cadrul altor unităţi din sistemul justiţiei.

· Se propune introducerea în lege a unei prevederi care să reglementeze aspectele legale referitoare la suportarea de către Institutul Naţional al Magistraturii a cheltuielilor ocazionate de cazarea şi masa judecătorilor, procurorilor, auditorilor si personalului de instruire care participa la seminarile organizate condiţiile legii, precum şi introducerea unor prevederi necesare pentru desfăşurarea formării continue descentralizate.

· Totodată, având în vedere că în Legea nr.303/2004. republicată, cu modificările şi completările ulterioare, nu se prevede expres când încetează calitatea de auditor de justiţie a persoanelor care urmează cursurile Institutului Naţional al Magistraturii, prin proiect se propune ca în perioada dintre data promovării examenului de absolvire si data numirii în funcţia de judecător sau procuror stagiar, absolvenţii Institutului Naţional al Magistraturii care au promovat examenul de absolvire îşi păstrează calitatea de auditor de justiţie.

· De asemenea, în vederea îmbunătăţirii calităţii actului de justiţie, prin stabilirea unei politici privind resursele umane în cadrul sistemului judiciar, se propune adoptarea unor măsuri legislative care să conducă la responsabilizarea absolvenţilor Scolii Naţionale de Grefieri, care imediat după încadrare, solicită transferul în cadrul altor instanţe sau parchete, făcând practic imposibilă, continuarea formării profesionale sub îndrumarea judecătorului sau procurorului desemnat de conducătorul instanţei judecătoreşti, respectiv al parchetului de pe lângă aceasta, în cadrul cărora a fost încadrat.
· Pentru a înlătura dificultăţile cu care se confruntă personalul auxiliar de specialitate în situaţia în care este încadrat în cadrul unei instanţe judecătoreşti sau parchet de pe lângă aceasta, ce îşi are sediul într-o altă localitate decât cea în care îşi are domiciliul, fiind obligat să îşi achite din veniturile propriii chiria aferentă unei locuinţe, chirie ce depăşeşte. în majoritatea cazurilor, jumătate din salariu, ordonanţa de urgenţă reglementează dreptul la decontarea contravalorii chiriei lunare sau la decontarea cheltuielilor de transport între localitatea în care îşi au domiciliul sau reşedinţa si localitatea unde se află sediul unităţii.
 În conformitate cu  prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativă legislativă în şedinţa din 18 februarie 2009.

 La lucrările Comisiei a participat, în calitate de invitat, din partea Ministerului Justiţiei şi Libertăţilor Cetăţeneşti, doamna Rodica Constantinovici – secretar de stat.

 În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.195/2008 pentru modificarea şi completarea unor acte normative din domeniul justiţiei, cu amendamentele admise, care sunt redate în Anexa la prezentul raport.

    Din numărul total de 25 membri ai Comisiei juridice, de disciplină şi imunităţi au participat la dezbateri            18 deputaţi.

    În raport cu obiectul şi conţinutul său, ce vizează modificarea unor legi organice, proiectul de lege face parte din categoria legilor organice. 

                                                PREŞEDINTE,                                                   SECRETAR,

                                                  Daniel BUDA                                          Gabriel ANDRONACHE

        Consilier,

   Nicoleta Grecu

ANEXĂ

AMENDAMENTE ADMISE:
	Nr. crt.
	Textul în vigoare


	Text OUG 195/2008
	Amendamente

Comisia juridică

(autorul amendamentului)
	Motivare

	1.


	                    --------- -----
	
	   Lege privind aprobarea Ordonanţei de urgenţă a Guvernului nr.195/2008 pentru modificarea şi completarea unor acte normative din domeniul justiţiei


	

	2.
	                  ---------------
	
	 Articol unic. – Se aprobă Ordonanţa de urgenţă a Guvernului nr.195 din 25 noiembrie 2008 pentru modificarea şi completarea unor acte normative din domeniul justiţiei, publicată în Monitorul Oficial al României, Partea I, nr. I, nr. 825 din 8 decembrie 2008, cu următoarele modificări:


	

	3.


	                  ----------------
	   Titlul ordonanţei: Ordonanţă de Urgenţă pentru modificarea şi completarea unor acte normative din domeniul justiţiei

	   Nemodificat.
	

	4.
	Legea nr. 303/2004 privind statutul judecătorilor şi procurorilor 

	   Art. I - Legea nr. 303/2004 privind statutul judecătorilor şi procurorilor, republicată în Monitorul Oficial al României, Partea I, nr. 826 din 13 septembrie 2005, cu modificările şi completările ulterioare, se modifică şi se completează după cum urmează:
	   Nemodificat.
	

	5.
	e) este aptă, din punct de vedere medical şi psihologic, pentru exercitarea funcţiei. Comisia medicală se numeşte prin ordin comun al ministrului justiţiei şi al ministrului sănătăţii.

	   1. La articolul 14, litera e) se modifică şi va avea următorul cuprins:
e) este aptă, din punct de vedere medical şi psihologic, pentru exercitarea funcţiei. Comisia medicală se numeşte prin ordin comun al ministrului justiţiei şi al ministrului sănătăţii. Taxele examenului medical pentru candidaţii declaraţi admişi, se suportă din bugetul Institutului Naţional al Magistraturii.


	1. La articolul I,  punctul  1,  litera e) a articolului 14, se modifică şi va avea următorul cuprins:
„e) este aptă, din punct de vedere medical şi psihologic, pentru exercitarea funcţiei. Comisia medicală se numeşte prin ordin comun al ministrului justiţiei şi libertăţilor cetăţeneşti şi al ministrului sănătăţii. Taxele examenului medical pentru candidaţii declaraţi admişi, se suportă din bugetul Institutului Naţional al Magistraturii.”
Autor: Comisia juridică.

	Pentru redarea corectă a denumirii instituţiei.

	6.
	Art.20 (1) Absolvenţii Institutului Naţional al Magistraturii sunt obligaţi să îndeplinească timp de 6 ani funcţia de judecător sau de procuror.
(2)În cazul în care un absolvent al Institutului Naţional al Magistraturii este eliberat din funcţie înainte de expirarea perioadei de 6 ani, din iniţiativa sa ori din motive care îi sunt imputabile, el este obligat să restituie bursa de auditor de justiţie şi cheltuielile de şcolarizare efectuate cu formarea sa, proporţional cu timpul rămas până la împlinirea termenului prevăzut la alin. (1).

              ----------------------
	   2. La articolul 20, după alineatul (2) se introduce un nou alineat, alineatul (3), cu următorul cuprins:

„(3) în perioada dintre data promovării examenului de absolvire şi data numirii în funcţia de judecător sau procuror stagiar, absolvenţii Institutului Naţional al Magistraturii care au promovat examenul de absolvire primesc indemnizaţia lunară corespunzătoare funcţiei de auditor de justiţie. Drepturile salariale se suportă din bugetul Institutului Naţional al Magistraturii."


	   Nemodificat.
	

	7.
	Art. 21 - (1)Judecătorii stagiari şi procurorii stagiari sunt numiţi în funcţie de către Consiliul Superior al Magistraturii, pe baza mediei generale, obţinută prin însumarea celor trei medii de la sfârşitul fiecărui an de studiu şi de la examenul de absolvire a Institutului Naţional al Magistraturii.


	3. La articolul 21, după alineatul (1) se introduce un alineat nou, alineatul (l1), cu următorul cuprins:

„(ll) Perioada cuprinsă între promovarea examenului de absolvire şi numirea de câtre Consiliul Superior al Magistraturii în funcţia de judecător sau procuror stagiar, precum şi perioada în care o persoana a avut calitatea de judecător sau procuror stagiar, dacă a promovat examenul de capacitate prevăzut de art.25, constituie vechime în funcţia de judecător sau procuror."


	   Nemodificat.
	

	8.
	                 ---------------------
	4. După articolul 37 se introduce un nou articol, articolul 371, cu următorul cuprins:

„Art. 371- (1) Cheltuielile de cazare şi masă ale judecătorilor, procurorilor, personalului de specialitate juridică asimilat judecătorilor şi procurorilor, auditorilor de justiţie, personalului de instruire prevăzut la art. 108 din Legea nr. 304/2004 privind organizarea judiciară, republicată, cu modificările şi completările ulterioare, care participă la activităţile de formare profesională continuă organizate de Institutul Naţional al Magistraturii, se suportă din bugetul acestei instituţii.

(2) Plafonul maxim al cheltuielilor prevăzute la alin. (1) se stabileşte prin decizie a Preşedintelui Consiliului Superior al Magistraturii, la propunerea Institutului Naţional al Magistraturii.

(3) Cheltuielile de transport ale judecătorilor, procurorilor, personalului de specialitate juridică asimilat judecătorilor şi procurorilor, care participă la activităţile de formare profesională continuă organizate de Institutul Naţional al Magistraturii se suportă din bugetul instituţiilor unde îndeplinesc funcţia de baza.
(4) Cheltuielile de transport ale auditorilor de justiţie şi ale personalului de instruire al Institutului Naţional al Magistraturii care participă la activităţile de formare profesională continuă organizate de Institutul Naţional al Magistraturii se suportă din bugetul acestei instituţii.

(5)
Judecătorii, procurorii, personalul de specialitate juridică asimilat judecătorilor şi procurorilor, auditorii de justiţie, personalul de instruire care participă Ia activităţile de formare organizate de Institutul Naţional al Magistraturii nu beneficiază de diurnă de delegare de la instituţiile unde îndeplinesc funcţia de bază."


	2. La articolul I, punctul 4, la articolul 371, după alineatul (5)  se introduce un alineat nou, alin. (6) cu următorul cuprins:

 (1). Nemodificat.
 (2) Nemodificat.
 (3) Nemodificat.
  (4)  Nemodificat.
(5)   Nemodificat.
„(6) Cheltuielile de transport ale membrilor consiliului ştiinţific al Institutului Naţional al Magistraturii care nu au domiciliul în municipiul Bucureşti se suportă din bugetul Institutului Naţional al Magistraturii.”

Autor: Comisia juridică.


	Textul introdus prin Ordonanţa de urgenţă a Guvernului nr. 195/2008 nu acoperă situaţia membrilor consiliului ştiinţific al Institutului Naţional al Magistraturii care au domiciliul în altă localitate decât cea în care este sediul instituţiei, ceea ce presupune efectuarea unor cheltuieli de deplasare din localitatea de domiciliu în Bucureşti.


	9.
	Art. 38 - (1) În cadrul fiecărei curţi de apel şi în cadrul fiecărui parchet de pe lângă curtea de apel se organizează periodic activităţi de formare profesională continuă, constând în consultări, dezbateri, seminarii, sesiuni sau mese rotunde, cu participarea Institutului Naţional al Magistraturii. Tematica acestora se aprobă de Consiliul Superior al Magistraturii.

	5. La articolul 38, după alineatul (1) se introduc patru alineate noi, alineatele (l1), (l2), (l3) şi (l4), cu următorul cuprins:

„(l1) Cheltuielile aferente organizării activităţilor prevăzute la alin. (1), inclusiv cele privind cazarea, masa şi transportul personalului de instruire şi participanţilor, se suportă din bugetul curţii de apel sau, după caz, al parchetului de pe lângă curtea de apel.
(12)
Plafonul maxim al cheltuielilor prevăzute la alin. 11) se stabileşte prin
ordin al ministrului justiţiei, respectiv al procurorului general al Parchetului de pe lângă Înalta Curte de Casaţie şi Justiţie.
(13)
Cheltuielile de salarizare a personalului de instruire care participă la activităţile prevăzute la alin. (1) se suportă din bugetul curţii de apel sau, după caz, al parchetului de pe lângă curtea de apel. Dispoziţiile art. 108 alin. (3) din Legea nr. 304/2004 privind organizarea judiciară, republicată, cu modificările şi completările ulterioare se aplică în mod corespunzător.
(14)
Judecătorii, procurorii, personalul de instruire care participă la activităţile prevăzute la alin. (1) nu beneficiază de diurnă de delegare de la instituţiile unde îndeplinesc funcţia de bază."

	3. La articolul I, punctul 5, alineatul (l2) al articolului 38, se modifică şi va avea următorul cuprins:

  (11)  Nemodificat.
(12)
Plafonul maxim al cheltuielilor prevăzute la alin. 11) se stabileşte prin
ordin al ministrului justiţiei şi libertăţilor cetăţeneşti, respectiv al procurorului general al Parchetului de pe lângă Înalta Curte de Casaţie şi Justiţie.

Autor: Comisia juridică.
  (13)  Nemodificat.
  (14)  Nemodificat.

	Pentru redarea corectă a denumirii instituţiei.

	10.
	Legea nr.317/2004 privind Consiliul Superior al Magistraturii
	Art. II - Legea nr.317/2004 privind Consiliul Superior al Magistraturii, republicată în Monitorul Oficial ai României, Partea I, nr.827 din 13 septembrie 2005, se modifică după cum urmează:
	 Nemodificat.

	

	11.
	Art. 45 - (1) Acţiunea disciplinară se exercită de comisiile de disciplină ale Consiliului Superior al Magistraturii, formate din un membru al Secţiei pentru judecători şi 2 inspectori ai Serviciului de inspecţie judiciară pentru judecători şi, respectiv, un membru al Secţiei pentru procurori şi 2 inspectori ai Serviciului de inspecţie judiciară pentru procurori.
	    1. La articolul 45, alineatul (1) va avea următorul cuprins:

„(1) Acţiunea disciplinară se exercită de comisiile de disciplină ale Consiliului Superior al Magistraturii, formate din 3 inspectori ai Serviciului de inspecţie judiciară pentru judecători şi, respectiv, 3 inspectori ai Serviciului de inspecţie judiciară pentru procurori."


	Nemodificat.

	

	12.
	(2) Secţia pentru judecători şi Secţia pentru procurori ale Consiliului Superior al Magistraturii numesc, în fiecare an, membrii comisiilor prevăzute la alin. (1). În comisiile de disciplină nu pot fi numiţi 2 ani consecutiv aceiaşi membri.
(3) Membrii de drept, preşedintele şi vicepreşedintele Consiliului Superior al Magistraturii nu pot fi numiţi în comisiile de disciplină.

	2. La articolul 45, alineatele (2) şi (3) se abrogă


	4. La articolul II, punctul 2, la articolul 45, alineatele (2) şi (3) se modifică şi vor avea următorul cuprins:

 „(2) Plenul Consiliului Superior al Magistraturii numeşte membrii şi membrii supleanţi ai comisiilor prevăzute la alin. (1), pe o perioadă de 1 an, cu posibilitatea reînvestirii, la propunerea inspectorului şef al Inspecţiei judiciare.”

  (3) Membrii comisiilor prevăzute la alin. (1) sunt înlocuiţi de membrii supleanţi în situaţiile în care, din motive întemeiate, nu pot participa la soluţionarea lucrărilor.”

Autor: Comisia juridică.


	Prin Ordonanţa de urgenţă a Guvernului nr. 195/2008 au fost abrogate dispoziţiile referitoare la modalitatea de numire a membrilor comisiilor de disciplină, fără a fi înlocuite cu alte reglementări, în acord cu modificarea alin. (1), situaţie care, în practică, a creat serioase dificultăţi.


De asemenea, trebuie reglementată posibilitatea numirii unor membri supleanţi care să îi înlocuiască pe membrii comisiilor de disciplină, în situaţiile în care, din motive întemeiate, aceştia nu pot participa  la soluţionarea lucrărilor.


	13.
	Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea,
	Art. III - Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea, publicată în Monitorul Oficial al României, Partea I, nr. 1197 din 14 decembrie 2004, cu modificările şi completările ulterioare, se modifică şi se completează după cum urmează:
	 Nemodificat.

	

	14.
	   Art. 24. - (1) Absolvenţii care au obţinut media de absolvire cel puţin 7 vor fi încadraţi în treapta profesională imediat superioară celei de debutant. 
   (2) Absolvenţii care au obţinut medii între 6 şi 7 vor fi încadraţi ca debutanţi. 

               ---------------------
	1. La articolul 24, după alineatul (2) se introduce un nou alineat, alineatul (3), cu următorul cuprins:

„(3) Persoanele încadrate în condiţiile prezentului articol nu pot fi delegate, detaşate, transferate şi nu pot promova la alte instanţe sau parchete timp de cel puţin un an de la numirea în funcţie."

	 Nemodificat.
 
	

	15.
	
	
	5. La articolul III, după punctul 1, se introduce un nou pct., punctul 11, cu următorul cuprins:

„11 . - „După articolul 32 se introduce un nou articol, art. 321, cu următorul cuprins:
«Art. 321 - (1) Cheltuielile de cazare şi masă ale personalului auxiliar de specialitate al instanţelor judecătoreşti şi al parchetelor de pe lângă acestea, cursanţilor, personalului de instruire al Şcolii Naţionale de Grefieri, care participă la activităţile de formare profesională continuă organizate de Şcoala Naţională de Grefieri, se suportă din bugetul acestei instituţii.

 (2) Plafonul maxim al cheltuielilor prevăzute la alin. (1) se stabileşte prin decizie a preşedintelui Consiliului Superior al Magistraturii, la propunerea Şcolii Naţionale de Grefieri.

(3) Cheltuielile de transport ale personalului auxiliar de specialitate al instanţelor judecătoreşti şi al parchetelor de pe lângă acestea, care participă la activităţile de formare profesională continuă, organizate de Şcoala Naţională de Grefieri se suportă din bugetul instituţiilor unde îndeplinesc funcţia de bază.

(4) Cheltuielile de transport ale cursanţilor şi ale personalului de instruire al Şcolii Naţionale de Grefieri, care participă la activităţile de formare profesională continuă, organizate de Şcoala Naţională de Grefieri, se suportă din bugetul acestei instituţii.

 (5) Personalul auxiliar de specialitate al instanţelor judecătoreşti şi al parchetelor de pe lângă acestea, cursanţii, precum şi personalul de instruire al Şcolii Naţionale de Grefieri care participă la activităţile de formare organizate de Şcoala Naţională de Grefieri nu beneficiază de diurnă de delegare de la instituţiile unde îndeplinesc funcţia de bază.
(6) Cheltuielile de transport ale membrilor consiliului de conducere al Şcolii Naţionale de Grefieri care nu au domiciliul în municipiul Bucureşti se suportă din bugetul Şcolii Naţionale de Grefieri.»
Autor: Comisia juridică.


	Şcoala Naţională de Grefieri a învederat Consiliului Superior al Magistraturii necesitatea completării Legii nr. 567/2004 cu unele dispoziţii referitoare la modul de decontare a cheltuielilor de cazare, masă şi transport ale formatorilor instituţiei. 


	16.
	                -----------------
	2. După articolul 67 se introduce un articol nou, articolul 671, cu următorul cuprins:
„Art.671 - (1) Personalul auxiliar de specialitate din cadrul instanţelor judecătoreşti şi parchetelor de pe lângă acestea are dreptul la atribuirea unei locuinţe de serviciu dacă, în localitatea unde îşi desfăşoară activitatea, acesta, soţul/soţia sau copiii aflaţi în întreţinerea lor nu beneficiază de locuinţă proprietate personală ori nu i s-a atribuit o locuinţă de către autorităţile administraţiei publice locale.

(2) Personalul prevăzut la alin.(l) cărora nu li s-a acordat locuinţă de serviciu de către ordonatorii principali de credite, are dreptul, în condiţiile alin.(l), la compensarea diferenţei dintre chiria ce s-ar stabili pentru o locuinţă de serviciu, potrivit legii, şi chiria plătită pe baza unui contract de închiriere încheiat în condiţiile legii. Acest drept nu are caracter salarial şi nu se impozitează. Compensarea nu se acordă în cazul în care contractul de închiriere este încheiat cu rude de gradul I sau II. în situaţii excepţionale, determinate de inexistenţa unui fond locativ adecvat în localitatea unde îşi desfăşoară activitatea, contractul de închiriere poate avea ca obiect o locuinţă situată în altă localitate din circumscripţia aceluiaşi tribunal.


	6. La articolul III, punctul 2, alineatul (3) al articolului  671 se modifică şi va avea  următorul cuprins:

(1) Nemodificat.

(2) Nemodificat.

	Pentru redarea corectă a denumirii instituţiei.

	
	               -----------------
	(3) Plafonul în limita căruia se poate deconta chiria în condiţiile alin. (2) se stabileşte anual, pe localităţi, potrivit limitei bugetului alocat în acest scop în legea bugetului de stat, prin ordin comun al ministrului justiţiei, al preşedintelui Consiliului Superior al Magistraturii, al preşedintelui Înaltei Curţi de Casaţie şi Justiţie, al procurorului general al Parchetului de pe lângă înalta Curte de Casaţie şi Justiţie şi al procurorului-şef al Direcţiei Naţionale Anticorupţie.

(4) Au dreptul la locuinţă de serviciu potrivit alin.(l) sau, după caz, la compensarea chiriei în condiţiile alin. (2) şi (3) şi cei delegaţi, detaşaţi sau transferaţi în altă localitate decât cea de domiciliu, dacă ei, soţul/soţia sau copiii aflaţi în întreţinerea lor nu au în proprietate o locuinţă în localitatea în care sunt delegaţi, detaşaţi sau transferaţi.

(5) Personalul auxiliar de specialitate din cadrul instanţelor judecătoreşti şi parchetelor de pe lângă acestea, care nu beneficiază de locuinţă proprietate personală ori cărora nu li s-a acordat locuinţă de serviciu în condiţiile alin.(l) sau compensarea chiriei în condiţiile alin. (2) şi (3), în localitatea în care îşi desfăşoară activitatea, au dreptul la decontarea cheltuielilor de transport între localitatea în care îşi au domiciliul sau reşedinţa şi localitatea unde se află sediul unităţii. în situaţia în care deplasarea se face cu autoturismul, aceştia beneficiază de decontarea contravalorii a 7,5 litri carburant la suta de kilometri, pentru perioada în care au lucrat efectiv.
	(3) Plafonul în limita căruia se poate deconta chiria în condiţiile alin. (2) se stabileşte anual, pe localităţi, potrivit limitei bugetului alocat în acest scop în legea bugetului de stat, prin ordin comun al ministrului justiţiei şi libertăţilor cetăţeneşti, al preşedintelui Consiliului Superior al Magistraturii, al preşedintelui înaltei Curţi de Casaţie şi Justiţie, al procurorului general al Parchetului de pe lângă Înalta Curte de Casaţie şi Justiţie şi al procurorului-şef al Direcţiei Naţionale Anticorupţie.

Autor: Comisia juridică.
(4) Nemodificat.
(5) Nemodificat.

	Pentru redarea corectă a denumirii instituţiei.

	
	                --------------------
	(6) Locuinţele de serviciu nu pot fi vândute personalului auxiliar de specialitate din cadrul instanţelor judecătoreşti şi parchetelor de pe lângă acestea.

(7) Dacă personalul auxiliar de specialitate din cadrul instanţelor judecătoreşti şi parchetelor de pe lângă acestea, inclusiv sotul/sotia acestora sau copiii aflaţi în întreţinerea lor, au înstrăinat o locuinţă proprietate personală după data numirii în funcţie în localitatea în care solicită drepturile prevăzute la alin. (1) - (4), nu mai beneficiază de aceste drepturi.

(8) În cazul pensionării, titularul contractului de închiriere şi soţul ori soţia acestuia îşi păstrează drepturile locative pe tot parcursul vieţii.


	(6) Nemodificat.
(7) Nemodificat.
(8) Nemodificat.

	

	17.
	             --------------------------
	3. În tot cuprinsul legii, sintagma Departament Naţional Anticorupţie se înlocuieşte cu sintagma „Direcţia Naţională Anticorupţie".


	   Nemodificat.

	

	18.
	Ordonanţa Guvernului nr. 8/2007 privind salarizarea personalului auxiliar din cadrul instanţelor judecătoreşti şi ai  parchetelor de pe lângă acestea, precum şi din cadrul altor unităţi din sistemul justiţiei
	  Art. IV - Ordonanţa Guvernului nr. 8/2007 privind salarizarea personalului auxiliar din cadrul instanţelor judecătoreşti şi ai parchetelor de pe lângă acestea, precum şi din cadrul altor unităţi din sistemul justiţiei, publicată în Monitorul Oficial al României, Partea I, nr. 72 din 31 ianuarie 2007,aprobată cu modificări prin Legea nr.247/2007, cu modificările ulterioare, se completează după cum urmează:
	 Nemodificat.

	

	19.
	                --------------------
	1. După articolul 16 se introduce un articol nou, articolul 161, cu următorul cuprins:

 „Art.161 – (1) Grefierii, specialiştii IT şi experţii psihologi, membrii ai unor comisii de examinare, de soluţionare a contestaţiilor ori de organizare a unor examene sau concursuri, sunt remuneraţi prin plata cu ora pentru timpul efectiv lucrat în cadrul acestor comisii.

(2) Calculul tarifului orar pentru plata membrilor comisiilor prevăzute la alin. (1) se face luându-se în considerare salariul de bază brut lunar al funcţiei în care este încadrat cel în cauză.

(3) Drepturile prevăzute la alin. (1) se impozitează separat.

(4) Membrii comisiilor prevăzute la alin. (1), care se deplasează în altă
localitate decât cea în care îşi au locul de muncă, beneficiază de diurnă, cheltuieli de transport şi cazare, potrivit legii."

	 Nemodificat.

	

	20.
	              ------------------
	   2. După articolul 24, se introduce un articol nou, articolul 241, cu următorul cuprins:
 „Art.241 - Personalul auxiliar de specialitate şi personala! conex al instanţelor judecătoreşti şi al parchetelor de pe lângă acestea, nemulţumit de modul de stabilire a drepturilor salariale, poate face contestaţie, în termen de 15 zile de la data comunicării, la colegiul de conducere al curţii de apel sau, după caz, la colegiul de conducere al parchetului de pe lângă curtea de apel în a casei circumscripţie îşi desfăşoară activitatea persoana în cauză, ori, după caz, al Direcţiei Naţionale Anticorupţie, colegiului de conducere al înaltei Curţi de Casaţie şi Justiţie sau al Parchetului de pe lângă înalta Curte de Casaţie şi Justiţie. Contestaţiile se soluţionează în termen de cel mult 30 de zile.
(2) Împotriva hotărârilor organelor prevăzute la alin. (1) se poate face plângere, în termen de 30 de zile de la comunicare, la Secţia de contencios administrativ şi fiscal a înaltei Curţi de Casaţie şi Justiţie, pentru hotărârile Colegiului de conducere al înaltei Curţi de Casaţie şi Justiţie, sau, după caz, a Curţii de Apel Bucureşti, pentru celelalte hotărâri. Hotărârile pronunţate sunt irevocabile.'
	 Nemodificat.

